Frances Polidori

Frances Mary Lavinia Polidori, senere Rossetti, (1800–1886) er først og fremst kjent for sine familieforbindelser. To av hennes barn, Dante Gabriel Rossetti og William Michael Rossetti, var blant grunnleggerne av Det pre-rafaelittiske broderskap, og en annen, Christina Georgina Rossetti, ble en berømt poet. Hun satt også modell for flere av sin sønn Dante Gabriels malerier.


Hennes eldste barn, Maria Francesca Rossetti, skrev en bok om den store italienske middelalderpoeten Dante Alighieri og ble senere en anglikansk nonne.

Hennes to sønner Dante Gabriel og William Michael var blant grunnleggerne av Det prerafaelittiske broderskap. Hun satt modell for flere av sønnens tidligste malerier, eksempelvis «The Girlhood of Mary, Virgin» hvor hun poserte som den hellige Anne.

Hennes yngste barn, Christina Georgina, ble en berømt poet og er sannsynligvis mest kjent som forfatteren av diktet Goblin Market.

Frances døde i 1886 og ble gravlagt ved familiens gravsted i Highgate.
miniatyr|upright|Rosetti-familiens gravsted i Highgate

 Referanser 

Kategori:Engelskmenn
Kategori:Fødsler i 1800
Kategori:Dødsfall i 1886